පොලිස් නිල ඇඳුමෙන් ගොස් මේ සැකකරුවන් ගැන සෙවිය නොහැකිය. මන්ද ඔවුන් ගැන වචනයක් හෝ පැවසීම ජීවිතය අනතුරේ හෙළන්නක් බව ගම්වැසියන්ගේ අදහස විය. මන්ද මෙම පහරදීමේ සිද්ධියේ ප්‍රධාන සැකකරු වන ලන්දේවත්තේ බාලයා ඝාතන විසිහයක් සම්බන්ධයෙන් නඩු පවතින අයෙකි. මේ සිදුකළ ඝාතන දෙකත් සමග එය විසි අට දක්වා ඉහළගොස් තිබේ. තමන්ට එරෙහිව යන කෙනා කවුරු වුවත් ඒ ඕනෑම කෙනෙකු පරලොව යැවීම ඔහුගේ අරමුණ බවයි ගම්මු අතර පවතින මතය. ඒ නිසා පොලිස් නිලධාරීහූ වෙස්වළා ගෙන විවිධ ස්වරූපයන්ගෙන් බාලයාගේ ගම් ප්‍රදේශය වන බෙලිඅත්ත උඩුගල්මොටේ ප්‍රදේශයේ සති කීපයක් සැරි සැරූහ. එහිදී හෙළි වූයේ ඔහු තණමල්විල වැල්ලවාය ප්‍රදේශවල ජීවත් වෙන බවය. කුමන මොහොතක හෝ ඔහු නිවසට පැමිණිය යුතු යැයි සිතූ පොලිස් කණ්ඩායම ඔහුගේ නිවස අවට රැකවල්ලා සිටියහ. ඒ අතර ජංගම දුරකථන දත්ත පරීක්ෂාවක්ද සිදුකළහ. ඒ සියල්ලෙන් යහපත් ප්‍රතිඵල ලැබිණ. හදිසියේම පරීක්ෂණ කණ්ඩායම වෙත අලුත් තොරතුරක් ලැබිණ. එනම් බාලයා බරවකුඹුක ප්‍රදේශයට පැමිණ ඇති බවය. සිවිල් ඇඳුමෙන් වෙස්වළා ගෙන ගමේ ඔබමොබ යන පොලිස් නිලධාරීන් ගැන හාංකවිසියක් නොදන්නා බාලයා ගමට පැමිණියේ අනතුර තරමක් පහව ඇතැයි සිතූ නිසාය. එහෙත් ඔහු තමන්ගේ බාහිර පෙනුම වෙනස් කරගෙන වෙස්වළා ගැනීමට අමතක කළේ නැත.
ලන්දෙවත්තේ බාලයාට ඇති ඝාතන නඩු ගණන කීයද ?
ඝාතන විසිහයක්